De 1.300 publikummer, der har købt billet til Mads Langer fredag d. 22. marts i Skråens Multisal i Nordkraft, har haft travlt med at ringe og skrive mails til koncertstedet. Anledningen er, at Mads Langer har sagt ja til samme aften, at medvirke som hovednavn ved X Factor finalen i Boxen. Mads Langer lover dog, at de 1.300 publikummerpå Skråen har højeste prioritet. Han har derfor aftalt, at han er først på programmet ved X Factor. Og så snart han er færdig, står der et fly klar til at flyve ham til Aalborg. Mads Langer kender endnu ikke den endelige tidsplan ved X-factor, men han forventer at stå klar på Skråen ca. kl. 22. Indtil da er der opvarmning med bl.a. Mathilde Savery.
Koncertstedet Skråen bliver i disse dage kimet ned, fordi Mads Langer bliver forsinket til koncerten i Aalborg. Han skal nemlig også spille til X Factor showet i Herning.